Α4-0324/96

Ψήφισμα σχετικά με την 25η έκθεση της Επιτροπής για την πολιτική ανταγωνισμού - 1995 (CΟΜ(96)0126 - C4-0240/96)

Το Ευρωπαϊκό Κοινοβούλιο,

- έχοντας υπόψη την 25η Έκθεση της Επιτροπής για την Πολιτική Ανταγωνισμού - 1995 (CΟΜ(96)0126 - C4-0240/96),

- έχοντας υπόψη το έγγραφο μελέτης του Επίτροπου Van Miert για την πολιτική κρατικών βοηθειών, το έγγραφο εργασίας των υπηρεσιών της Επιτροπής για την Πολιτική Ανταγωνισμού και την Ανταγωνιστικότητα της Ευρωπαϊκής Βιομηχανίας και την τέταρτη έρευνα για τις κρατικές βοήθειες στη βιομηχανική παραγωγή και σε άλλους τομείς της Ευρωπαϊκής Ένωσης,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τη γνωμοδότηση της Επιτροπής Νομικών Θεμάτων και Δικαιωμάτων των Πολιτών (Α4-0324/96),

Α. λαμβάνοντας υπόψη ότι η πολιτική ανταγωνισμού αποτελεί σημαντικό συντελεστή της βιομηχανικής πολιτικής και ότι αμφότερες οι πολιτικές είναι απαραίτητες και συμπληρωματικές προκειμένου να επιτευχθούν οι στόχοι της ανάπτυξης, της ανταγωνιστικότητας, της απασχόλησης και της οικονομικής και κοινωνικής συνοχής,

Β. έχοντας υπόψη ότι η ελεύθερη δράση των δυνάμεων της αγοράς δεν μπορεί από μόνη της να επιτύχει, σε μια αγορά που δεν είναι τέλεια, ορισμένους στόχους προτεραιότητας της Ευρωπαϊκής Ένωσης, ήτοι την οικονομική και κοινωνική συνοχή, ένα ικανοποιητικό επίπεδο έρευνας και ανάπτυξης, την προστασία του περιβάλλοντος, την ανάπτυξη των ΜΜΕ και τη διαρθρωτική προσαρμογή.

Γ. θεωρώντας ότι η ορθή εφαρμογή των κανόνων του ανταγωνισμού, και η εξασφάλιση ίσων ευκαιριών για όλες τις επιχειρήσεις συνιστούν απαραίτητη προϋπόθεση για την καλή λειτουργία της εσωτερικής αγοράς,

Δ. εκτιμώντας ότι η θεωρητική ανάλυση μερικές μόνον κατευθύνσεις μπορεί να παράσχει για την πολιτική ανταγωνισμού,

Ε. έχοντας υπόψη ότι η παγκοσμιοποίηση του εμπορίου δημιουργεί σημαντικές ευκαιρίες και προκλήσεις για την Ένωση και οι στρατηγικές συμμαχίες που χρειάζεται να συμπήξουν εταιρείες προκειμένου να ανταγωνιστούν αποτελεσματικά, δεν θα πρέπει να παρεμποδίζουν ασκόπως την πρόσβαση στην αγορά νεοεισερχομένων στις αγορές αυτές εταιρειών,

ΣΤ. έχοντας υπόψη ότι η χορήγηση κρατικών ενισχύσεων κατά παράβαση της συνθήκης ΕΚ είναι αντιπαραγωγική και προωθεί τους μη αποτελεσματικούς σε βάρος των αποτελεσματικών, στρεβλώνει τον ανταγωνισμό μεταξύ περιοχών και εταιρειών και επιβαρύνει υπερβολικά τον δημόσιο προϋπολογισμό,

Περιοριστικές συμφωνίες και κατάχρηση δεσπόζουσας θέσης

1. Εκφράζει την εμπιστοσύνη του προς την Επιτροπή για την αποτελεσματική και αμερόληπτη δράση της ως αρμόδιας για την εποπτεία του ανταγωνισμού αρχής, τη συγχαίρει ιδιαίτερα για την επιβολή κυρώσεων στα μυστικά καρτέλ προσδιορισμού τιμών κατά το 1995 και την παροτρύνει να συνεχίσει προς αυτήν την κατεύθυνση, ενάντια στη συνέχιση εθνικών ή περιφερειακών πρακτικών που περιορίζουν το παράλληλο εμπόριο και την διανομή προϊόντων άλλων κρατών μελών[semigr ]

2. εκφράζει την ανησυχία του, όσον αφορά τις τρέχουσες διαδικασίες ιδιωτικοποιήσεων, για την ένταση του ελέγχου που ασκούν ορισμένοι οικονομικοί ή βιομηχανικοί παράγοντες («σκληροί πυρήνες») που θα μπορούσαν να επηρεάσουν τον ελεύθερο ανταγωνισμό και την κατάσταση των καταναλωτών όπως στις στρατηγικές συνενώσεις στον ενεργειακό τομέα και τον τομέα των τηλεπικοινωνιών, και καλεί την Επιτροπή να βελτιώσει τις στατιστικές της, ούτως ώστε να περιλαμβάνουν, μεταξύ άλλων, το ποσοστό ευρωπαϊκής και παγκόσμιας συγκέντρωσης ορισμένων επιχειρήσεων και βιομηχανικών και οικονομικών τομέων πολυεθνικής φύσης[semigr ]

3. ζητεί από την Επιτροπή, δεδομένου του πολύπλοκου χαρακτήρα των δραστηριοτήτων που ασκούν ορισμένοι χρηματοπιστωτικοί - βιομηχανικοί όμιλοι και των επιπτώσεών τους επί της οικονομίας, να οριοθετήσει τις διασυνδέσεις και τους οικονομικούς δεσμούς των ομίλων αυτών κατά την εξέταση των εν λόγω συμφωνιών και συγκεντρώσεων, προκειμένου να μειωθούν οι δυσμενείς για τον ανταγωνισμό επιδράσεις από τις δραστηριότητες αυτές[semigr ]

4. ζητεί από την Επιτροπή να εκτιμά, κατά τη μελέτη και την έγκριση κοινοτικής εμβέλειας συγκεντρώσεων επιχειρήσεων, τις επιδράσεις τους στην απασχόληση και την τοπική βιομηχανία των χωρών που τις ζητούν, σε εφαρμογή των κατευθυντηρίων γραμμών που περιέχονται στη Λευκή Βίβλο για την ανταγωνιστικότητα και την απασχόληση 7

5. ζητεί επιτακτικά από την Επιτροπή να εποπτεύει ούτως ώστε μη ευρωπαϊκές επιχειρήσεις να μην κάνουν κατάχρηση της δεσπόζουσας θέσης τους στην εσωτερική αγορά όσον αφορά ορισμένα ουσιαστικά στοιχεία, π.χ. μέσω διακρίσεων στο επίπεδο των τιμών εις βάρος ευρωπαϊκών κατασκευαστών των προϊόντων για τα οποία τα εν λόγω συστατικά είναι ουσιαστικής σημασίας[semigr ]

6. καλεί την Επιτροπή να διασφαλίσει ότι η σύμπηξη στρατηγικών συμμαχιών μεταξύ εταιρειών, που είναι χρήσιμες για την ανάπτυξη της βιομηχανίας, δεν θα απαγορεύει σε άλλες εταιρείες να διεισδύσουν στην σχετική αγορά[semigr ]

Διαφάνεια και η αρμόδια για τον ανταγωνισμό αρχή

7. επισημαίνει τη σημαντική και συνεχή αύξηση των περιπτώσεων κρατικών ενισχύσεων, καθώς και την αυξανόμενην πολυπλοκότητα των καθηκόντων της Επιτροπής στον τομέα της πολιτικής ανταγωνισμού 7 ζητεί να χορηγηθούν περισσότεροι πόροι στην αρμόδια ΓΔ και να δοθεί προσοχή στη βελτίωση της δομής της οργάνωσης και της πρόσβασης στις τεχνολογίες πληροφόρησης[semigr ]

8. φρονεί ότι οι ανοικτές διαδικασίες, η διαφάνεια και ο δημοκρατικός έλεγχος της πολιτικής ανταγωνισμού έχουν ζωτική σημασία για τη δημόσια αποδοχή της πολιτικής ανταγωνισμού 7 χαιρετίζει προς τούτο, τη νέα διαδικασία ενημέρωσης που καθιερώθηκε μεταξύ του αρμοδίου επιτρόπου και της Επιτροπής Οικονομικής, Νομισματικής και Βιομηχανικής Πολιτικής του Ευρωπαϊκού Κοινοβουλίου[semigr ]

9. επαναβεβαιώνει τη μεγάλη σημασία που αποδίδει στον ρόλο της Επιτροπής ως θεματοφύλακα των συνθηκών και εκπροσώπου των γενικών συμφερόντων της Ένωσης, και θεωρεί την Επιτροπή ικανή να εξασφαλίσει, ενεργώντας με πλήρη ανεξαρτησία, την εφαρμογή των άρθρων 85 έως 94 της Συνθήκης ΕΚ[semigr ]

10. απορρίπτει, επομένως, κατηγορηματικά την πρόταση της κυβέρνησης της Ομοσπονδιακής Δημοκρατίας της Γερμανίας για τη δημιουργία ad hoc οργανισμού που θα αποτελείται από προσωπικότητες διορισμένες από τα κράτη μέλη και ο οποίος δεν θα είναι υπόλογος έναντι κανενός και δεν θα υπόκειται σε κανέναν δημοκρατικό έλεγχο, και θεωρεί ότι η πρόταση αυτή εμπεριέχει σημαντικό κίνδυνο οπισθοχώρησης σε ό,τι αφορά την πραγματική συνοχή και ανεξαρτησία της κοινοτικής πολιτικής ανταγωνισμού, υπό τις πιέσεις των εθνικών συμφερόντων[semigr ]

11. καλεί την Επιτροπή να επισπεύσει την «απλοποίηση» της κοινοτικής νομοθεσίας και των σχετικών διαδικασιών στον τομέα της πολιτικής ανταγωνισμού, διασφαλίζοντας την ύπαρξη ενός ευνοϊκού περιβάλλοντος για τις επιχειρήσεις και, κατά συνέπεια, διευκολύνοντας τον πραγματικό ανταγωνισμό[semigr ]

Κρατικά μονοπώλια και δικαιώματα μονοπωλίου (άρθρα 37 και 90)

12. πιστεύει ότι η επιτυχία μιας πολιτικής για χαλάρωση των ρυθμίσεων προϋποθέτει τη βελτίωση του επιπέδου υπηρεσιών, γεγονός που συνεπάγεται τον εκ των προτέρων αυστηρό ορισμό των απαιτήσεων της καθολικής παροχής υπηρεσιών, από την άποψη της ποιότητας των υπηρεσιών που παρέχονται, του προσιτού τους χαρακτήρα και της επιβάρυνσης του χρήστη[semigr ]

13. σημειώνει ότι η απελευθέρωση ενός τομέα ούτε συνεπάγεται αναγκαστικά ούτε προλαμβάνει την ιδιωτικοποίηση των επιχειρήσεων που έχουν αναλάβει την παροχή υπηρεσιών γενικού συμφέροντος[semigr ] φρονεί ωστόσο ότι, σε περίπτωση που η περιουσία της επιχειρήσεως παραμείνει εν μέρει στα χέρια του κράτους, η κανονιστική αρχή θα πρέπει να διακρίνεται αυστηρά από την αρχή που είναι αρμόδια για την άσκηση των περιουσιακών δικαιωμάτων, επειδή διαφορετικά μπορεί να προκύψει μία απευκταία κατάσταση σε ό,τι αφορά τον ανταγωνισμό[semigr ]

14. πιστεύει ότι η εύκολη πρόσβαση στις υπηρεσίες, ο καθολικός τους χαρακτήρας και η υψηλή τους ποιότητα πρέπει να θεωρούνται σημαντικά συστατικά της άρσης των περιοριστικών ρυθμίσεων στην αγορά[semigr ]

15. επαναλαμβάνει, κατά συνέπεια, τη θέση του όσον αφορά την τροποποίηση του άρθρου 90.2 της Συνθήκης Ε.Κ. προκειμένου να εξασφαλιστεί η διαφύλαξη των υπηρεσιών γενικού συμφέροντος που υπόκεινται στους κανόνες περί ανταγωνισμού και επιμένει ότι οι έννοιες του γενικού συμφέροντος ή της υπηρεσίας γενικού συμφέροντος σε όλους τους ουσιαστικούς τομείς θα πρέπει να λαμβάνονται υπόψη στα γενικά άρθρα της Συνθήκης που αναφέρονται στις κοινές πολιτικές και στην ιθαγένεια[semigr ]

16. συνιστά να περιληφθεί στο άρθρο 3 της Συνθήκης διάταξη που θα επιβάλλει την καθολική δυνατότητα πρόσβασης σε βασικές υπηρεσίες, ασχέτως εάν ο φορέας που παρέχει ή παράγει τις υπηρεσίες αυτές ανήκει στο δημόσιο ή τον ιδιωτικό τομέα[semigr ]

Κρατικές ενισχύσεις

17. καλεί την Επιτροπή να χρησιμοποιήσει όλα τα μέτρα που της εκχωρεί η Συνθήκη προκειμένου να υποχρεώσει τα κράτη μέλη να τηρήσουν τις υποχρεώσεις τους που αφορούν την έγκαιρη κοινοποίηση όλων των σχεδίων παροχής βοήθειας και προκειμένου να απαγορευθεί η παροχή βοήθειας της οποίας δεν έχει εξακριβωθεί εκ των προτέρων η συμβατότητα με την κοινή αγορά[semigr ]

18. πιστεύει ότι τόσο οι κανόνες που διέπουν τη χορήγηση κρατικής βοήθειας, όσο και οι εσωτερικές διαδικασίες της Επιτροπής που αποβλέπουν στον έλεγχο των περιπτώσεων κρατικής βοήθειας, πρέπει να απλουστευθούν ούτως ώστε να καταστούν αποτελεσματικότερες και διαφανέστερες[semigr ] προτείνει δε την καθιέρωση ανοικτού στο κοινό, μητρώου όπου θα καταχωρούνται όλες οι κρατικές ενισχύσεις που χορηγούνται από τις αρχές όλων των κρατών μελών, αλλά προειδοποιεί ότι αυτό σε καμμία περίπτωση δεν πρέπει να οδηγήσει σε επανεθνικοποίηση της πολιτικής ανταγωνισμού[semigr ]

19. καλεί την Επιτροπή να εφαρμόσει με αυστηρότητα τους σχετικούς κανόνες όσον αφορά την χορήγηση κρατικών ενισχύσεων και αναγνωρίζει ότι οι κρατικές ενισχύσεις πρέπει να χορηγούνται αυστηρά σύμφωνα με τις διατάξεις του άρθρου 92 της Συνθήκης ΕΕ, προκειμένου να αποφευχθούν στρεβλώσεις του ανταγωνισμού μεταξύ κρατών μελών, ιδίως στον τομέα των εναερίων μεταφορών 7

20. καλεί την Επιτροπή, κατά το σχεδιασμό που πραγματοποιούν οι υπηρεσίες της, πέραν της εισαγωγής απλοποιημένων διαδικασιών, να συγκεντρώσει τις προσπάθειές της στον έλεγχο των κοινοποιημένων ενιύσεων και να διερευνήσει γενικά τα μέτρα που απαιτούνται για να διευκολυνθεί η πρόσβαση και οι σχετικές γνώσεις των ΜΜΕ, ιδίως στις λιγότερο αναπτυγμένες περιφέρειες 7

21. διαπιστώνει την εφαρμογή των άρθρων 92 και 93 της Συνθήκης στις ενισχύσεις που χορηγούνται υπό μορφήν εγγυήσεων του δημοσίου, που δεν κοινοποιήθηκαν στην Επιτροπή, και τις οποίες παρέχουν ορισμένοι οικονομικοί οργανισμοί σε επιχειρήσεις[semigr ]

22. υπογραμμίζει ότι, υπό το φως των υφισταμένων προβλημάτων καινοτομίας, περιβάλλοντος και απασχόλησης, έχει μεγάλη σημασία η ύπαρξη σαφώς καθορισμένων ειδικών διατάξεων[semigr ]

23. καλεί την Επιτροπή να προβεί σε αναθεώρηση, εκσυγχρονισμό και συγκέντρωση των διατάξεων που αφορούν τις κρατικές βοήθειες και να συμβάλει στην επίτευξη μεγαλύτερης διαφάνειας και κατανόησης, αποσαφηνίζοντας τις δυαντότητες και τα όρια μιας προώθησης της οικονομίας και της τεχνολογίας σε περιφερειακό και εθνικό επίπεδο που θα προσανατολίζεται στην απασχόληση[semigr ]

24. καλεί την Επιτροπή να εξετάσει μήπως στον κανόνα «DE MINIMIS», βάσει αντικειμενικών κριτηρίων, όπως το ποσοστό επιδοτούμενων ΜΜΕ στον συγκεκριμένο τομέα, θα μπορούσε το ύψος της απαλλασσόμενης ενίσχυσης να καταστεί μεταβλητή, όντως ώστε μελλοντικά μέτρα ενίσχυσης, όπως το γαλλικό μέτρο ενίσχυσης C3/96 του προαναφερθέντος συστήματος SFMI ((EE C 206 της 17.7.1996, σελ. 3)), να μην οδηγήσουν πλέον σε τεχνητή βελτίωση της ανταγωνιστικής δύναμης του επιδοτούμενου τομέα σε σύγκριση με τους αντίστοιχους τομείς σε άλλες χώρες της ΕΕ[semigr ]

25. τονίζει ότι η Επιτροπή θα μπορούσε να πετύχει μεγαλύτερη διαφάνεια εάν, συνεχίζοντας το έργο της χάραξης κατευθυντηρίων γραμμών πολιτικής, επισημοποιούσε και δημοσίευε τις διαδικασίες ελέγχου των κρατικών ενισχύσεων, και εάν τα τρίτα μέρη - τόσο οι αποδέκτες των ενισχύσεων όσο και οι ανταγωνιστές τους - είχαν μεγαλύτερη συμμετοχή στην όλη διαδικασία[semigr ] επισημαίνει ότι η επιβολή της εφαρμογής των σχετικών κανόνων θα μπορούσε να βελτιωθεί εάν η Επιτροπή έκανε μεγαλύτερη χρήση των εξουσιών που διαθέτει κατά των κρατών μελών, και ως προς την υποχρέωση των τελευταίων να κοινοποιούν τη χορήγηση ενισχύσεων και ως προς το δικαίωμα της Επιτροπής να επιβάλει την αναστολή και ην επιστροφή ενισχύσεων που χορηγήθηκαν παράνομα[semigr ]

26. καλεί την Επιτροπή να εξετάσει την ανάγκη εισαγωγής νέων νομικών μέσων - όπως π.χ. ενός διαδικαστικού Κανονισμού - σε ό,τι αφορά τον έλεγχο των κρατικών ενισχύσεων, παρόμοιων με εκείνα που καθορίζουν τη διαδικασία που προβλέπει ο Κανονισμός Meger, προκειμένου να καθιερωθούν θεσμοθετημένες διαδικασίες για τη διεκδίκηση και την έγκριση κρατικών ενισχύσεων, καθώς και διαδικασίες προσφυγής εκ μέρους τρίτων μερών[semigr ]

27. καλεί την Επιτροπή να μελετήσει τα προβλήματα που αντιμετωπίζουν τα τρίτα μέρη όταν προσφεύγουν ενώπιον εθνικών δικαστηρίων για θέματα που αφορούν κρατικές ενισχύσεις, και πιστεύει ότι θα ήταν χρήσιμο να αναληφθεί έρευνα που θα συγκέντρωνε τις μέχρι σήμερα εμπειρίες στον τομέα αυτό σε ολόκληρη την ΕΕ[semigr ] προτρέπει δε την Εππιτροπή να εξετάσει το ενδεχόμενο έκδοσης μιας «οδηγίας περί προσφυγών» ως επόμενου βήματος στην προσπάθεια να επιτευχθεί μεγαλύτερη συμμόρφωση με τους κανόνες περί κρατικών ενισχύσεων από τα κράτη μέλη και να απλουστευθούν οι διαδικασίες προσφυγής ενώπιον των εθνικών δικαστηρίων[semigr ]

28. εκφράζει τη λύπη του για το γεγονός ότι ο κοινοτικός έλεγχος των κρατικών ενισχύσεων δεν είναι τόσο αυστηρός όσο ο έλεγχος των ενισχύσεων που προέρχονται από τα διαρθρωτικά ταμεία, και ότι δεν υπάρχει παρακολούθηση ως προς την επίτευξη των στόχων για τους οποίους εγκρίθηκε η χορήγηση των ενισχύσεων, ιδίως σε ό,τι αφορά τη διατήρηση ή/και τη δημιουργία θέσεων εργασίας[semigr ] καλεί, συνεπώς, την Επιτροπή να προσαρμόσει την πολιτική ελέγχου των κρατικών ενισχύσεων με γνώμονα τις ήδη υπάρχουσες διαδικασίες ελέγχου των ενισχύσεων που χορηγούν τα περιφερειακά ταμεία, πράγμα που προϋποθέτει τον λειτουργικό συντονισμό μεταξύ ΓΔ IV και ΓΔ XVI, προκειμένου να εξασφαλισθεί η συνέπεια των κοινοτικών πολιτικών[semigr ]

29. διαπιστώνει με ανησυχία τη διεύρυνση των ανισοτήτων μεταξύ των κεντρικών και περιφερειακών περιοχών όσον αφορά στην αύξηση της παροχής κρατικών βοηθειών στις επιχειρήσεις, τάσης που δεν συνάδει με τον στόχο της συνοχής[semigr ]

30. επιμένει σχετικά με τη σημασία του στόχου της σύγκλισης μεταξύ των επιπέδων της παρεχόμενης βοήθειας των διαφόρων κρατών μελών, ενόψει της των σημαντικών διαφορών που έχουν επισημανθεί, τόσο όσον αφορά το μέγεθος των ενισχύων όσον και την αποκλίνουσα εξέλιξη που παρατηρείται ανά χώρα[semigr ].

31. υποστηρίζει τον στόχο της μείωσης της έντασης των εν λόγω ενισχύσεων σε σχέση με τις επιλέξιμες δαπάνες και ζητεί πληροφορίες όσον αφορά την πραγματική ένταση (βοήθειες επί της επιλέξιμης επένδυσης), τη συγκριτική κατάσταση μεταξύ των διαφόρων κρατών μελών και την υλοποίηση των κοινοτικών ταμείων[semigr ]

32. θεωρεί σημαντική την εκτίμηση των «διασταυρούμενων» επιπτώσεων οριζόντιων ενισχύσεων με περιφεριακές ενισχύσεις στα πλαίσια ορισμένων τομέων δραστηριότητας, την απαίτηση κοινοποίησης όλων των σημαντικών περιπτώσεων παροχής βοηθείας και την ύπαρξη ορισμένων σαφών οριζόντιων κριτηρίων εκ μέρους της Ευρωπαϊκής Επιτροπής[semigr ]

33. εκφράζει την ανησυχία του για τις δυσκολίες των τριών χωρών «συνοχής», με εξαίρεση την Ιρλανδία, όσον αφορά την εκμετάλλευση των περιφερειακών τους ανώτατων ορίων -σε αντίθεση με τις πλέον ευημερούσες χώρες- τάση που θα επιδεινωθεί λόγω των προσπαθειών που καταβάλλονται στα πλαίσια των προγραμμάτων τους σύγκλισης ενόψει της ΕΝΕ[semigr ]

34. ζητεί, συνεπώς, να εισαχθούν διορθωτικοί μηχανισμοί στην οριζόντια πλαισίωση για εντατικές κεφαλαιουχικές ενισχύσεις και να θεσπιστούν στόχοι σύγκλισης και χρονοδιάγραμμα μείωσης των βοηθειών με στόχο να επιτευχθεί η μέση κοινοτική τιμή, σε όρους προστιθέμενης αξίας και ανά απασχολούμενο άτομο[semigr ]

35. δεν θεωρεί σκόπιμο να αυξηθεί δυσανάλογα η διάσταση των ΜΜΕ όσον αφορά την αντιμετώπισή τους στα πλαίσια της πολιτικής παροχής κρατικών βοηθειών και πιστεύει ότι οι ΜΜΕ μη βοηθούμενων περιοχών πρέπει να χαίρουν των ενισχύσεων που παρέχονται σε ΜΜΕ ενισχυομένων περιοχών[semigr ]

36. τονίζει ότι η πολιτική ανταγωνισμού πρέπει μεν να ασκείται με βάση σαφείς και διαφανείς κανόνες, αλλά πρέπει συγχρόνως να έχει ως γνώμονα την παρατήρηση του πώς δίδονται οι μάχες του ανταγωνισμού στον πραγματικό κόσμο[semigr ] αυτό συνεπάγεται ότι πρέπει να μελετηθεί προσεκτικά το ειδικό βάρος που θα δοθεί στον καθένα από δυνάμει αλληλοσυγκρουόμενους στόχους, όπως:

- επαρκές μέγεθος της επιχείρησης και διατήρηση του εγχώριου ανταγωνισμού[semigr ]

- σχέση μεταξύ ανταγωνισμού και συνεργασίας[semigr ]

- άμεσες ξένες επενδύσεις και έλεγχος επί των καίριας σημασίας τεχνολογιών.

Τονίζει ότι ένας ικανοποιητικός συγκερασμός των στόχων αυτών μπορεί να επιτευχθεί μόνον με τη διεξοδική ανάλυση της κατάστασης σε κάθε επί μέρους τομέα, και την μεγαλύτερη ενοποίηση της πολιτικής ανταγωνισμού με την βιομηχανική πολιτική[semigr ]

37. τονίζει ότι η ανάπτυξη ενός υγιούς τομέα ΜΜΕ προϋποθέτει μια ιδιαίτερα λεπτομερή και καλά μελετημένη προσέγγιση της πολιτικής ανταγωνισμού[semigr ] διότι πρέπει μεν οι δημόσιες αρχές να εξασφαλίζουν ότι οι ΜΜΕ έχουν πρόσβαση στις αγορές, αλλά αυτό από μόνο του δεν αρκεί: απαιτείται η ανάπτυξη μιας αναπτυξιακής πολιτικής για τις ΜΜΕ, η οποία μπορεί ενίοτε να έρχεται σε αντίθεση με τις αρχές της πολιτικής ανταγωνισμού[semigr ] εξάλλου, επιχειρήσεις που κατέχουν δεσπόζουσα θέση στον τομέα τους μπορούν να συμβάλουν στην ανάπτυξη των ΜΜΕ: οι ιδρυτές των ΜΜΕ είναι συχνά πρώην υπάλληλοι των εταιρειών αυτών και, επίσης, οι ΜΜΕ συχνά εξαρτώνται από μια στενή σχέση με μία τουλάχιστον μεγάλη επιχείρηση[semigr ] η εμπειρία που διαθέτουμε απόπετυχημένες περιφερειακές οικονομίες δείχνει επίσης ότι οι ΜΜΕ ευδοκιμούν όταν λειτουργούν μέσα σε ένα πλέγμα σχέσεων συνεργασίας μεταξύ επιχειρήσεων και ότι, σε ορισμένες περιπτώσεις, κάποιες τοπικές παρεμβάσεις μπορούν να συμβάλουν στην επιτυχία τους[semigr ]

38. καλεί την Επιτροπή, δυνάμει του άρθρου 130Β της Συνθήκης, να υποβάλει προτάσεις σχετικά με την πολιτική ανταγωνισμού και την πολιτική οικονομικής και κοινωνικής σύγκλισης[semigr ]

39. ζητεί από την Επιτροπή μία Ανακοίνωση που να εκσυγχρονίζει την έκθεσή της για την ασφάλεια του ανεφοδιασμού της Ευρωπαϊκής Ένωσης και τις επιδοτήσεις στον ενεργειακό τομέα και να υποβάλει το 1997 ένα συνεκτικό και αμερόληπτο κοινοτικό πλαίσιο που να ρυθμίζει τις δημόσιες βοήθειες για το σύνολο του ενεργειακού τομέα, λαμβάνοντας υπόψη την ασφάλεια του ανεφοδιασμού και τις κοινωνικές και περιφερειακές πτυχές[semigr ] καλεί την Επιτροπή να εξακολουθήσει αυστηρά και μετά το έτος 2002 την εφαρμογή του κώδικα ενίσχυσης για τον τομέα της χαλυβουργίας, σύμφωνα με την απόφαση 3855/91/ΕΚΑΧ, και να αποφύγει νέες παρεκκλίσεις του άρθρου 95[semigr ]

40. ζητεί από την Επιτροπή να εκπονήσει έκθεση για τις επιπτώσεις που θα έχει επί της ανταγωνιστικότητας των ευρωπαϊκών σιδηρουργικών επιχειρήσεων η εφαρμογή του ελέγχου των συμφωνιών και συγχωνεύσεων επιχειρήσεων στο γενικό πλαίσιο της Συνθήκης της ΕΚ, αναλύοντας ιδίως εάν εξασφαλίζει την εμφάνιση νέων ανταγωνιστών και την ανάπτυξη του συνόλου των επιχειρήσεων που δρουν στον τομέα[semigr ]

41. πιστεύει ότι, στη συγκεκριμένη περίπτωση του ναυτιλιακού τομέα, η δράση των κυριοτέρων τρίτων χωρών όσον αφορά τις κρατικές ενισχύσεις στον τομέα, επιβάλλει την εκ μέρους της Κοινότητας μη τροποποίηση του ισχύοντος επιπέδου ενίσχυσης, εφόσον η συμφωνία ΟΟΣΑ για τις βοήθειες στα ναυπηγεία δεν έχει επικυρωθεί από όλα τα συμβαλλόμενα μέρη[semigr ]

42. εκφράζει την ιδιαίτερη ανησυχία του για το επίπεδο των ενισχύσεων που χορηγούνται στον ιδιαίτερα ευαίαθητο τραπεζικό και χρηματοπιστωτικό τομέα, και καλεί την Επιτροπή να εφαρμόσει αυστηρά στον τομέα αυτό τους κανόνες που διέπουν τη χορήγηση κρατικών ενισχύσεων[semigr ]

Συντονισμός με άλλες κοινοτικές πολιτικές

43. υπογραμμίζει ότι το θέμα της βέλτιστης πολιτικής ανταγωνισμού πρέπει να συζητείται σε συνάρτηση με το κατά πόσον είναι συμβατή με άλλες, συγγενείς πολιτικές όπως η βιομηχανική πολιτική, η πολιτική στον τομέα της εσωτερικής αγοράς και η εμπορική πολιτική[semigr ]

44. θεωρεί ότι η Επιτροπή βρίσκεται στο επίκεντρο των κοινοτικών πολιτικών στους τομείς του ανταγωνισμού, της βιομηχανίας, του εμπορίου και της εσωτερικής αγοράς, και ότι, λόγω της προνομιακής αυτής θέσης της, είναι το καταλληλότερο όργανο να επιλύσει το πρόβλημα του συντονισμού μεταξύ των πολιτικών αυτών και μεταξύ των διαφόρων επιπέδων στα οποία λαμβάνονται οι αποφάσεις, καθώς και το πρόβλημα της έλλειψης επαρκούς διαφάνειας σε ό,τι αφορά τις σχέσεις μεταξύ των τεσσάρων αυτών τομέων πολιτικής[semigr ]

45. ζητεί, στο σημείο αυτό, να υπάρξει μεγαλύτερη συνεργασία μεταξύ των αρμοδίων υπηρεσιών της Επιτροπής, συνεργασία που θα μπορούσε να εξασφαλισθεί με τον καλύτερο τρόπο με τη δημιουργία ξεχωριστής υπηρεσίας στους κόλπους της Επιτροπής, στην οποία θα ανατεθεί να εκτιμά το κόστος και τα οφέλη που σχετίζονται με τη χάραξη και την εφαρμογή της πολιτικής στους τέσσερεις αυτούς τομείς, εκτίμηση η οποία θα περιλαμβάνει και την πτυχή της απασχόλησης[semigr ] η υπηρεσία αυτή θα διατυπώνει επίσης συστάσεις προς την Επιτροπή, οι οποίες θα διαβιβάζονται στο Ευρωπαϊκό Κοινοβούλιο και το Συμβούλιο υπό τη μορφή ετήσιας έκθεσης για το συντονισμό μεταξύ των εν λόγω τομέων πολιτικής[semigr ]

46. πιστεύει, στο σημείο αυτό, ότι, κατευθυντήρια αρχή της κοινοτικής δράσης πρέπει να είναι οι πολιτικές που αποβλέπουν σε μια ανταγωνιστική και ενιαία αγορά να διαμορφώνονται έτσι ώστε να τηρείται παράλληλα και ο κοινοτικός στόχος της διατήρησης της κοινωνικής συνοχής[semigr ]

Διεθνείς συνθήκες

47. καλεί την Επιτροπή να εκπονήσει ανάλυση σχετικά με την επιρροή που έχουν επί του ανταγωνισμού και της ανταγωνιστικότητας της ευρωπαϊκής βιομηχανίας, οι συμφωνίες, συμμαχίες, συγχωνεύσεις και λοιπές μορφές συνεργασίας που πραγματοποιούνται τόσο στην Ευρωπαϊκή Ένωση όσο και σε παγκόσμιο επίπεδο.

48. καλεί επιμόνως την Επιτροπή να λαμβάνει υπόψη τις υπάρχουσες διεθνείς διατάξεις κατά την εφαρμογή των κοινοτικών διατάξεων επί επισήμων βοηθειών, ούτως ώστε να μην τιμωρείται αδίκως η κοινοτική βιομηχανία[semigr ] υποστηρίζει εντόνως ότι η Επιτροπή πρέπει να αναλάβει την υποχρέωση να ενημερώνει τους οικονομικούς φορείς, ιδιαίτερα τις ΜΜΕ, σχετικά με εμπορικές τακτικές που στρεβλώνουν τον ανταγωνισμό και ενδεχόμενα με´τρα για την καταπολέμηση του ντάμπινγκ[semigr ]

49. καλεί την Επιτροπή να αναλάβει ενεργό δράση ώστε κοινωνικές και περιβαλλοντικές ελάχιστες προδιαγραφές να αποτελέσουν αναπόσπαστο τμήμα διεθνών συμφωνιών[semigr ]

50. υποστηρίζει τις προσπάθειες συνεργασίας της ΓΔ IV με τις αρμόδιες για τον ανταγωνισμό αρχές τρίτων χωρών[semigr ] ζητεί συχρόνως να ενταθεί η διμερής συνεργασία ανάμεσα στην ΕΕ και τις χώρες της Λατινικής Αμερικής, της Μεσογείου, της Ασίας και την Κίνα, και θεωρεί ότι πρέπει να ενταθούν οι προσπάθειες προς επίτευξη μηχανισμού διεθνούς συνεργασίας μεταξύ των αρμόδιων για τον ανταγωνισμό αρχών, που να εξασφαλίζει την εφαρμογή των διατάξεων περί ανταγωνισμού σε διεθνές επίπεδο και να αποφεύγει υπερβολικές αποκλίσεις μεταξύ των κανόνων της Κοινότητας και των αντίστοιχων τρίτων χωρών[semigr ]

51. καλεί εντόνως την Επιτροπή να αναλάβει πρωτοβουλίες για τη δημιουργία διεθνούς ανταγωνιστικού πλαισίου με αντιμονοπωλιακά χαρακτηριστικά και δικαστικής μορφής διαδικασίες στο πλαίσιο του ΠΟΕ[semigr ]

52. καλεί την Επιτροπή να εκπονήσει έκθεση σχετικά με τις αλλαγές που πρέπει να γίνουν στην πολιτική ανταγωνισμού ενόψει της διεύρυνσης που θα συμπεριλάβει τις χώρες της Κεντρικής και Ανατολικής Ευρώπης[semigr ]

53. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.